16 16 LENTSWE LE BUILWENG 92 Ke ka hona kajeno ba sa dumeleng ho etsa mesebetsi ya Modimo, hoba ha ba amohele Molaetsa wa Modimo. Ha ba dumele Molaetsa. 93 Empa bao ba dumelang hora ya Modimo eo re phelang ho yona, dintho tsena ke Dijo tse patilweng. Nahanang feela, Modimo o E patile hoo ba E shebang hantle mme ba sa E bone. Ka mokgwa o tshwanang le oo Elia a foufaditseng lekgotla la Siria. Ka mokgwa o tshwanang le oo Modimo o foufaletsang mosadumeleng Dijo tsa nnete tsa ngwana, modumedi. 94 Seo ba se bitsitseng Nohe sona, lehlanya, le hahang areka, mahlo a hae a ne a bulehile Lentsweng la Modimo le tshepisong. Yona ntho eo ba e bitsitseng bohlanya, e pholositse Nohe le lelapa la hae. Le a bona, yona ntho eo. Yona ntho eo batho ba e tshehang, ke yona ntho eo re e rapellang. Ntho eo batho ba reng ke bohlanya, re re e Kgolo! Seo lefatshe le reng se seholo, Modimo o re ke Bothoto! Mme seo lefatshe le reng ke bothoto, Modimo o re se Seholo! E mpa e le phapang pakeng tsa ho Loka le phoso. Jesu Kreste e sa le yena maobane, kajeno, le ka ho sa feleng. 95 Hopolang, a kena sebakeng sa hae sa sephiri ka leano la Modimo, ka pitso ya Modimo, le Lentswe la Modimo. Elia o kene sebakeng sa hae sa sephiri ka (leano) la Modimo la boitsebelo pele, le pitso e bophelong ba hae, le ho latela Lentswe. Ha e se mokgwa oo re keneng, ha ke tsebe hobaneng re fihla mono. 96 Mme lemohang, pele komello e qala, Elia a kena sebakeng sena se sephiring bakeng sa bophelo ba hae. Yona papiso ya pele kahlolo e qala e otla lefatshe, Kereke e se e bitsitswe, Monyaduwa o se a kgethilwe, le ho lebella feela pele kahlolo e otla. O se a ntse a lebeletse feela, a ja Dijo tsa Modimo, a thabela mahlohonolo a Modimo. Motho ofe feela ya kelellong ya hae e phodileng o a tseba hore re habile hantle, re horeng ya kahlolo hantle. 97 Bonang! Moena Banks, ba bang ba lona banna ba leng teng mona phirimaneng ena, le ne le eme ka ntle mono thabeng eo hoseng hoo. 98 Mme ke batla ho bua ka thaba eo, hoseng ha Sontaha se tlang, ha Morena a rata. Ke na le tshenolo e kgolo, ntho e nngwe e pejana eo ke batlang ke sa kgone ho ithiba ho e bolela bosiung bona. Empa ke na le^le a bona? Le ho tswella feela, ka dinako tsohle, ntho e nngwe e etsahala ka morao ho e nngwe. Le a bona? E ke ke ya kgaotsa ho etsahala, hoba e ne e le HO RIALO MORENA. 99 E mong le e mong wa lona mona, dikete tsa dikete theiping, le nkutlwile ke ema mme ke re, HO RIALO MORENA, ho tla ba tjena le tjena. Mme esita le dikoranta le dimakasine di